பிரச்சினை செய்பவர்களை விடுத்து கோவிலுக்கு சீ வைக்கும் மர்மம் புரியவில்லை: செஞ்சி:செஞ்சியில் பூட்டப்பட்டிருந்த கோதண்டராமர் கோவிலை சப்- கலெக்டர் முன்னிலையில் சீல் வைத்துள்ளனர்.விழுப்புரம் மாவட்டம் செஞ்சியில் உள்ள பழமையான கோதண்டராமர் கோவிலுக்கு கிறிஸ்தவர்கள் உரிமை கோரியதால் கடந்த 1ம் தேதி கோவிலுக்கு தாசில்தார் முன்னிலையில் பூட்டு போடப்பட்டது. இது குறித்து, நேற்று முன்தினம் சப் -கலெக்டர் மஞ்சுளா தலைமையில் நடந்த சமாதான கூட்டம் வரும் 15ம் தேதிக்கு தள்ளி வைக்கப்பட்டது. அதுவரையில் கோவிலை பூட்டி வைப்பது என்ற முடிவுக்கு எதிர்ப்புதெரிவித்து, இந்து முன்னணி மற்றும் கோவில் அறக்கட்டளை நிர்வாகிகள் வெளி நடப்பு செய்தனர். அத்துடன் இந்து முன்னணி மாநில நிர்வாக குழு உறுப்பினர் காஞ்சி கண்ணன் தலைமையில் கோவில் பூட்டை திறந்து வழிபாடு செய்ய முயன்றனர். இவர்களை போலீசார் தடுத்தி நிறுத்தினர். இச்சம்பவம் நடந்த சில மணி நேரத்திற்கு பிறகு சப் -கலெக்டர் மஞ்சுளா முன்னிலையில், தாசில்தார் சங்கரன் கோவிலின் பூட்டிற்கு சீல் வைத்தார்.இந்து முன்னணியினர் மீண்டும் கோவிலின் பூட்டை திறந்து வழிபாடு நடத்தக்கூடும் என்பதால், அங்கு போலீசார் பாதுகாப்பு பணியில் ஈடுபட்டுள்ளனர்.